ddrg/super_eurlex huggingface dataset:
Neuvoston päätös, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen jäsenen ja varajäsenen nimeämisestä



Virallinen lehti nro C 222 , 16/07/1998 s. 0007 - 0007



NEUVOSTON PÄÄTÖS, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen jäsenen ja varajäsenen nimeämisestä (98/C 222/04) EUROOPAN UNIONIN NEUVOSTO, joka ottaa huomioon 21. tammikuuta 1980 kätilökoulutuksen neuvoa-antavan komitean (1) perustamisesta tehdyn neuvoston päätöksen 80/156/ETY ja erityisesti sen 3 ja 4 artiklan, sekä katsoo, että 23. lokakuuta 1995 (2) tehdyllä päätöksellään neuvosto nimesi Claudie VIATTEn kyseisen komitean varajäseneksi 22. lokakuuta 1998 päättyväksi toimikaudeksi, ja Ranskan hallitus on nimennyt Claude PLANCHOUn korvaamaan Claudie VIATTEn, ON PÄÄTTÄNYT SEURAAVAA: Ainoa artikla Claude PLANCHOU nimetään kätilökoulutuksen neuvoa-antavan komitean varajäseneksi korvaamaan Claudie VIATTEn tämän jäljellä olevaksi toimikaudeksi eli 22 päivään lokakuuta 1998. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 33, 11.2.1980, s. 13. (2) EYVL C 292, 7.11.1995, s. 2.
98/447/EY: Neuvoston päätös, tehty 7 päivänä huhtikuuta 1998, Euroopan yhteisön ja Georgian tasavallan välisen tekstiilituotteiden kauppaa koskevan sopimuksen tekemisestä



Virallinen lehti nro L 199 , 15/07/1998 s. 0030 - 0093



NEUVOSTON PÄÄTÖS, tehty 7 päivänä huhtikuuta 1998, Euroopan yhteisön ja Georgian tasavallan välisen tekstiilituotteiden kauppaa koskevan sopimuksen tekemisestä (98/447/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta tekstiilituotteiden kauppaa koskevan sopimuksen Georgian tasavallan kanssa, ja tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Georgian tasavallan välinen tekstiilituotteiden kauppaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, joka on toimivaltainen allekirjoittamaan sopimuksen Euroopan yhteisöä sitovasti. 3 artikla Neuvoston puheenjohtaja antaa yhteisön puolesta jokaisen sopimuksen 20 artiklassa määrätyn ilmoituksen. 4 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 7 päivänä huhtikuuta 1998. Neuvoston puolesta D. BLUNKETT Puheenjohtaja
98/452/YUTP: Neuvoston päätös, tehty 13 päivänä heinäkuuta 1998, neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle hyväksymän yhteisen toiminnan 96/250/YUTP jatkamisesta



Virallinen lehti nro L 198 , 15/07/1998 s. 0001 - 0001



NEUVOSTON PÄÄTÖS, tehty 13 päivänä heinäkuuta 1998, neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle hyväksymän yhteisen toiminnan 96/250/YUTP jatkamisesta (98/452/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, sekä katsoo, että neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle 25 päivänä maaliskuuta 1996 hyväksymä yhteinen toiminta 96/250/YUTP (1), jonka soveltamista on viimeksi jatkettu päätöksellä 97/448/YUTP (2), päättyy 31 päivänä heinäkuuta 1998, ja yhteisen toiminnan 96/250/YUTP tarkistuksen perusteella sen soveltamista olisi jatkettava yhdellä vuodella, ON PÄÄTTÄNYT SEURAAVAA: 1 artikla Yhteisen toiminnan 96/250/YUTP soveltamista jatketaan 31 päivään heinäkuuta 1999. Yhteistä toimintaa tarkistetaan kuuden kuukauden kuluttua päivästä, jona tämä päätös on tehty. 2 artikla Afrikan Suurten Järvien alueelle nimetyn erikoislähettilään tehtäviin liittyviä kustannuksia varten Euroopan yhteisöjen yleiseen talousarvioon varataan 813 925 ecun määräraha vuodeksi 1998. 3 artikla Tämä päätös tulee voimaan päivänä, jona se tehdään. Se julkaistaan virallisessa lehdessä. Tehty Brysselissä 13 päivänä heinäkuuta 1998. Neuvoston puolesta W. SCHÜSSEL Puheenjohtaja (1) EYVL L 87, 4.4.1996, s. 1 (2) EYVL L 197, 27.7.1997, s. 1
Neuvoston päätös, tehty 6 päivänä heinäkuuta 1998, sairaanhoitajakoulutuksen neuvoa-antavan komitean varsinaisten jäsenten ja varajäsenten nimeämisestä



Virallinen lehti nro C 219 , 15/07/1998 s. 0001 - 0003



NEUVOSTON PÄÄTÖS, tehty 6 päivänä heinäkuuta 1998, sairaanhoitajakoulutuksen neuvoa-antavan komitean varsinaisten jäsenten ja varajäsenten nimeämisestä (98/C 219/01) EUROOPAN UNIONIN NEUVOSTO, joka ottaa huomioon neuvoston 27 päivänä kesäkuuta 1977 tekemän päätöksen 77/454/ETY (1) sairaanhoitajakoulutuksen neuvoa-antavan komitean perustamisesta ja erityisesti sen 3 ja 4 artiklan, ottaa huomioon vuoden 1994 liittymisasiakirjan ja erityisesti sen 165 artiklan 1 kohdan, sekä katsoo, että edellä mainitun päätöksen 3 artiklan mukaisesti kyseisessä komiteassa on kolme asiantuntijaa jokaisesta jäsenvaltiosta ja jokaisella asiantuntijalla on varajäsen; saman päätöksen 4 artiklan mukaisesti näiden asiantuntijoiden ja varajäsenten toimikausi on kolme vuotta, neuvosto on 25 päivänä heinäkuuta 1994 tekemällään päätöksellä (2) nimennyt sairaanhoitajakoulutuksen neuvoa-antavan komitean varsinaiset jäsenet ja varajäsenet 25 päivän heinäkuuta 1994 ja 24 päivänä heinäkuuta 1997 väliseksi toimikaudeksi; neuvosto on 24 päivänä heinäkuuta 1994 tekemällään päätöksellä (3) nimennyt kyseisen komitean italialaiset, itävaltalaiset, suomalaiset ja ruotsalaiset varsinaiset jäsenet ja varajäsenet samaksi toimikaudeksi, ja neljäntoista jäsenvaltion hallitukset ovat esittäneet ehdokasluettelon kyseisen komitean varsinaisten jäsenten ja varajäsenten nimeämiseksi, korvaamiseksi tai toimikauden uudistamiseksi, ON PÄÄTTÄNYT SEURAAVAA: Ainoa artikla Nimetään sairaanhoitajakoulutuksen neuvoa-antavan komitean varsinaisiksi jäseniksi ja varajäseniksi 6 päivän heinäkuuta 1998 ja päivän heinäkuuta 2001 väliseksi toimikaudeksi: A. >TAULUKON PAIKKA> B. >TAULUKON PAIKKA> C. >TAULUKON PAIKKA> Tehty Brysselissä 6 päivänä heinäkuuta 1998. Neuvoston puolesta R. EDLINGER Puheenjohtaja (1) EYVL L 176, 15.7.1977, s. 11. (2) EYVL C 221, 9.8.1994, s. 3. (3) EYVL C 206, 11.8.1995, s. 2.
98/446/EY: Neuvoston päätös, tehty 14 päivänä huhtikuuta 1997, Euroopan yhteisön ja Georgian tasavallan välisen kirjeenvaihtona tehdyn sopimuksen tekemisestä Euroopan talousyhteisön ja Georgian tasavallan tekstiilituotteiden kauppaa koskevan sopimuksen muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi



Virallinen lehti nro L 199 , 15/07/1998 s. 0006 - 0029



NEUVOSTON PÄÄTÖS, tehty 14 päivänä huhtikuuta 1997, Euroopan yhteisön ja Georgian tasavallan välisen kirjeenvaihtona tehdyn sopimuksen tekemisestä Euroopan talousyhteisön ja Georgian tasavallan tekstiilituotteiden kauppaa koskevan sopimuksen muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi (98/446/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta Euroopan yhteisön ja Georgian tasavallan välisen kirjeenvaihtona tehdyn sopimuksen Euroopan talousyhteisön ja Georgian tasavallan tekstiilituotteiden kauppaa koskevan sopimuksen muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi sellaisena kuin siitä määrätään liittymisasiakirjan 75, 100 ja 127 artiklassa, ja Euroopan yhteisön ja tiettyjen kolmansien maiden välisten tiettyjen tekstiilituotteiden kaupasta tehtyjen sopimusten väliaikaisesta soveltamisesta 22 päivänä joulukuuta 1995 tehdyn neuvoston päätöksen 96/223/EY (1) mukaisesti tekstiilituotteiden kauppaa koskevaa sopimusta sovelletaan 1 päivästä tammikuuta 1995 siihen saakka, kun sen tekemiseksi tarvittavat menettelyt on saatettu päätökseen, ja tämä kirjeenvaihtona tehty sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Georgian tasavallan välinen kirjeenvaihtona tehty sopimus Euroopan talousyhteisön ja Georgian tasavallan tekstiilituotteiden kauppaa koskevan sopimuksen muuttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi. Kirjeenvaihtona tehdyn sopimuksen teksti on tämän päätöksen liitteenä. 1 artikla Neuvoston puheenjohtajalla on oikeus nimittää henkilöt, joilla on valtuudet allekirjoittaa kirjeenvaihtona tehty sopimus. 3 artikla Neuvoston puheenjohtaja tekee yhteisön puolesta kirjeenvaihtona tehdyn sopimuksen 3 kohdassa tarkoitetun ilmoituksen (2). Tehty Luxemburgissa 14 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL L 81, 30.3.1996, s. 1. (2) Neuvoston pääsihteeristö julkaisee kirjeenvaihtona tehdyn sopimuksen voimaantulopäivän Euroopan yhteisöjen virallisessa lehdessä.
Neuvoston päätös, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen ja varajäsenen nimittämisestä



Virallinen lehti nro C 222 , 16/07/1998 s. 0006 - 0007



NEUVOSTON PÄÄTÖS, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen ja varajäsenen nimittämisestä (98/C 222/03) EUROOPAN UNIONIN NEUVOSTO, joka ottaa huomioon 21 päivänä tammikuuta 1980 kätilökoulutuksen neuvoa-antavan komitean (1) perustamisesta tehdyn neuvoston päätöksen 80/156/ETY ja erityisesti sen 3 ja 4 artiklat, ottaa huomioon liittymisasiakirjan vuodelta 1994 ja erityisesti sen 165 artiklan 1 kohdan, sekä katsoo, että mainitun päätöksen 3 artiklan perusteella kyseinen komitea muodostuu kunkin jäsenvaltion kolmesta asiantuntijasta ja jokaisen asiantuntijan varajäsenestä; sekä saman päätöksen 4 artiklan perusteella näiden asiantuntijoiden ja varajäsenten toimikausi kestää kolme vuotta, neuvosto on 7 päivänä marraskuuta 1995 (2)tekemällään päätöksellä nimennyt kätilökoulutuksen neuvoa-antavan komitean varsinaiset jäsenet ja varajäsenet 23 päivänä lokakuuta 1995 alkaneeksi ja 22 päivänä lokakuuta 1998 päättyväksi toimikaudeksi, ja Belgian ja Italian hallitukset ovat esittäneet ehdokasluettelon kyseisen komitean varsinaisten jäsenten ja varajäsenten nimeämiseksi, korvaamiseksi tai toimikauden uudistamiseksi, ON PÄÄTTÄNYT SEURAAVAA: Ainoa artikla Kätilökoulutuksen neuvoa-antavan komitean varsinaisiksi jäseniksi ja varajäseniksi nimetään 22 päivänä lokakuuta 1998 päättyväksi toimikaudeksi: A. >TAULUKON PAIKKA> B. >TAULUKON PAIKKA> C. >TAULUKON PAIKKA> Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 33, 11.2.1980, s. 13. (2) EYVL C 292, 7.11.1995, s. 2.
Neuvoston päätös, tehty 29 päivänä kesäkuuta 1998, kätilökoulutuksen neuvoa-antavan komitean yhden varsinaisen jäsenen ja kahden varajäsenen nimeämisestä



Virallinen lehti nro C 222 , 16/07/1998 s. 0010 - 0010



NEUVOSTON PÄÄTÖS, tehty 29 päivänä kesäkuuta 1998, kätilökoulutuksen neuvoa-antavan komitean yhden varsinaisen jäsenen ja kahden varajäsenen nimeämisestä (98/C 222/07) EUROOPAN UNIONIN NEUVOSTO, joka ottaa huomioon kätilökoulutuksen neuvoa-antavan komitean perustamisesta 21 päivänä tammikuuta 1980 tehdyn neuvoston päätöksen 80/156/ETY (1), ja erityisesti sen 3 ja 4 artiklan, sekä katsoo, että neuvosto nimesi 23 päivänä lokakuuta (2) tehdyllä päätöksellään rouva GREENWOODin ja rouva McGINLEYn komitean varajäseniksi 22 päivänä lokakuuta 1998 päättyväksi toimikaudeksi, neuvosto nimesi 11. maaliskuuta 1996 (3) tehdyllä päätöksellään rouva McCORMICKin komitean varsinaiseksi jäseneksi 22 päivänä lokakuuta 1998 päättyväksi toimikaudeksi, ja Yhdistyneen kuningaskunnan hallitus on esittänyt rouva McCORMICKia nimettäväksi rouva GREENWOODin tilalle, rouva McGINLEYtä nimettäväksi rouva McCORMICKin tilalle ja rouva SILVERTONia nimettäväksi rouva McGINLEYn tilalle. ON PÄÄTTÄNYT SEURAAVAA: 1 artikla Nimetään Mary McGINLEY kätilökoulutuksen neuvoa-antavan komitean varsinaiseksi jäseneksi Catherine McCORMICKin tilalle tämän jäljellä olevaksi toimikaudeksi eli 22 päivään lokakuuta 1998. 2 artikla Nimetään Catherine McCORMICK ja Louise SILVERTON kätilökoulutuksen neuvoa-antavan komitean varajäseniksi rouva GREENWOODin ja rouva McGINLEYn tilalle näiden jäljellä olevaksi toimikaudeksi eli 22 päivään lokakuuta 1998. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 33, 11.2.1980, s. 13. (2) EYVL C 292, 7.11.1995, s. 2. (3) EYVL C 99, 2.4.1996, s. 3.
Neuvoston päätös, tehty 29 päivänä kesäkuuta 1998, hammaslääkärikoulutuksen neuvoa-antavan komitean varsinaisten jäsenten ja varajäsenten nimeämisestä



Virallinen lehti nro C 222 , 16/07/1998 s. 0001 - 0003



NEUVOSTON PÄÄTÖS, tehty 29 päivänä kesäkuuta 1998, hammaslääkärikoulutuksen neuvoa-antavan komitean varsinaisten jäsenten ja varajäsenten nimeämisestä (98/C 222/01) EUROOPAN UNIONIN NEUVOSTO, joka ottaa huomioon hammaslääkärikoulutuksen neuvoa-antavan komitean perustamisesta 25 päivänä heinäkuuta 1978 tehdyn neuvoston päätöksen 78/688/ETY (1) ja erityisesti sen 3 ja 4 artiklan, sekä katsoo, että mainitun päätöksen 3 artiklan ehtojen mukaan mainitussa komiteassa on kolme asiantuntijaa kustakin jäsenvaltiosta ja yksi varajäsen kutakin asiantuntijaa kohti; saman päätöksen 4 artiklan ehtojen mukaan kyseisten asiantuntijoiden ja varajäsenten toimikausi on kolme vuotta, neuvosto on 25 päivänä heinäkuuta 1994 tekemällään päätöksellä (2) nimennyt yhdentoista jäsenvaltion osalta mainitun komitean varsinaiset jäsenet ja varajäsenet 25 päivänä heinäkuuta 1994 alkavaksi ja 24 päivänä heinäkuuta 1997 päättyväksi toimikaudeksi, neuvosto on 23 päivänä lokakuuta 1995 (3) tekemällään päätöksellä nimennyt kolmen jäsenvaltion osalta mainitun komitean varsinaiset jäsenet ja varajäsenet 24 päivänä heinäkuuta 1997 päättyväksi toimikaudeksi, ja neljäntoista jäsenvaltion hallitukset ovat kukin esittäneet ehdokasluettelon kyseisten varsinaisten jäsenten ja varajäsenten nimeämistä, korvaamista tai toimikauden uusimista varten, ON PÄÄTTÄNYT SEURAAVAA: Ainoa artikla Nimetään hammaslääkärikoulutuksen neuvoa-antavan komitean varsinaisiksi jäseniksi ja varajäseniksi 29 päivänä kesäkuuta 1998 alkavaksi ja 28 päivänä kesäkuuta 2001 päättyväksi toimikaudeksi: A. >TAULUKON PAIKKA> B. >TAULUKON PAIKKA> C. >TAULUKON PAIKKA> Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 233, 24.8.1978, s. 15. (2) EYVL C 221, 9.8.1994, s. 5. (3) EYVL C 292, 7.11.1995, s. 1.
Neuvoston päätös, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen jäsenen ja varajäsenen nimittämisestä



Virallinen lehti nro C 222 , 16/07/1998 s. 0009 - 0009



NEUVOSTON PÄÄTÖS, tehty 29 päivänä kesäkuuta 1998, kätilökoulutuksen neuvoa-antavan komitean varsinaisen jäsenen ja varajäsenen nimittämisestä (98/C 222/06) EUROOPAN UNIONIN NEUVOSTO, joka ottaa huomioon 21. tammikuuta 1980 kätilökoulutuksen neuvoa-antavan komitean (1), perustamisesta tehdyn neuvoston päätöksen 80/156/ETY ja erityisesti sen 3 ja 4 artiklan, sekä katsoo, että 23. lokakuuta 1995 ja 16. syyskuuta 1996 (2) tehdyillä päätöksillään neuvosto nimesi Vassiliki FLOURIn kyseisen komitean varsinaiseksi jäseneksi ja Maria NOULAn varajäseneksi 22. lokakuuta 1998 päättyväksi toimikaudeksi, ja Kreikan hallitus on nimennyt Maria NOULAn korvaamaan Vassiliki FLOURIn ja Antiopi GRIVAn korvaamaan Maria NOULAn, ON PÄÄTTÄNYT SEURAAVAA: 1 artikla Maria NOULA nimetään kätilökoulutuksesta vastaavan neuvoa-antavan komitean varsinaiseksi jäseneksi korvaamaan Vassiliki FLOURI tämän jäljellä olevaksi toimikaudeksi eli 22 päivään lokakuuta 1998. 2 artikla Antiopi GRIVA nimetään kätilökoulutuksesta vastaavan neuvoa-antavan komitean varajäseneksi korvaamaan Maria NOULA tämän jäljellä olevaksi toimikaudeksi eli 22 päivään lokakuuta 1998. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 33, 11.2.1980, s. 13. (2) EYVL C 292, 7.11.1995, s. 2 ja EYVL C 290, 3.10.1996, s. 1.
98/434/EY: Neuvoston päätös, tehty 18 päivänä kesäkuuta 1998, Euroopan yhteisön, Euroopan avaruusjärjestön ja Euroopan lentoturvallisuusjärjestön välisestä sopimuksesta Euroopan osuudesta maailmanlaajuisen satelliittinavigointijärjestelmän (GNSS) kehittämisessä



Virallinen lehti nro L 194 , 10/07/1998 s. 0015 - 0015



NEUVOSTON PÄÄTÖS, tehty 18 päivänä kesäkuuta 1998, Euroopan yhteisön, Euroopan avaruusjärjestön ja Euroopan lentoturvallisuusjärjestön välisestä sopimuksesta Euroopan osuudesta maailmanlaajuisen satelliittinavigointijärjestelmän (GNSS) kehittämisessä (98/434/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan, 84 artiklan 2 kohdan ja 130 m artiklan yhdessä 228 artiklan 2 kohdan 1 virkkeen, 3 kohdan ensimmäisen alakohdan ja 4 kohdan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisö voi toimivaltuuksiensa puitteissa edistää maailmanlaajuisen satelliittijärjestelmän kehittämistä, ja Euroopan yhteisön, Euroopan avaruusjärjestön ja Euroopan lentoturvallisuusjärjestön välinen sopimus Euroopan osuudesta maailmanlaajuisen satelliittinavigointijärjestelmän (GNSS) kehittämisessä olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön, Euroopan avaruusjärjestön ja Euroopan lentoturvallisuusjärjestön välinen sopimus Euroopan osuudesta maailmanlaajuisen satelliittinavigointijärjestelmän (GNSS) kehittämisessä. Sopimusteksti ja sen tekniset laitteet ovat tämän päätöksen liitteenä. 2 artikla 1. Komissio edustaa yhteisöä sopimuksen 5 artiklassa tarkoitetussa sekakomiteassa. 2. Sopimuksen 5 artiklan 4 kohdassa määrätyissä asioissa neuvosto vahvistaa komission ehdotuksesta yhteisön kannan. 5 artiklan 1, 2 ja 3 kohdassa määrätyissä asioissa yhteisön kannan vahvistaa komissio, joka kuulee sitä ennen jäsenvaltioiden edustajien komiteaa. 3. Komissiolla on valtuudet hyväksyä yhteisön nimissä sopimuksen 5 artiklan 4 kohdassa tarkoitetut muutokset. 3 artikla Neuvoston puheenjohtajalla on valtuudet nimetä henkilö, joka on toimivaltainen allekirjoittamaan sopimuksen yhteisön nimissä. Tehty Luxemburgissa 18 päivänä kesäkuuta 1998. Neuvoston puolesta G. STRANG Puheenjohtaja (1) EYVL C 337, 7.11.1997, s. 37 (2) EYVL C 138, 4.5.1998
98/438/EY, EHTY, Euratom: Komission päätös, tehty 30 päivänä kesäkuuta 1998, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta, 1 päivästä joulukuuta 1997 sovellettavista korjauskertoimista (tiedoksiannettu numerolla K(1998) 1663)



Virallinen lehti nro L 194 , 10/07/1998 s. 0047 - 0049



KOMISSION PÄÄTÖS, tehty 30 päivänä kesäkuuta 1998, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta, 1 päivästä joulukuuta 1997 sovellettavista korjauskertoimista (tiedoksiannettu numerolla K(1998) 1663) (98/438/EY, EHTY, Euratom) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 2591/97 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (EY, EHTY, Euratom) N:o 501/98 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 1997 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, ja olisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta, 1 päivästä joulukuuta 1997 tiettyjä kyseisistä korjauskertoimista, koska, ottaen huomioon komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta, 1 päivästä joulukuuta 1997 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 30 päivänä kesäkuuta 1998. Komission puolesta Hans VAN DEN BROEK Komission jäsen (1) EYVL L 56, 4.3.1968, s. 1 (2) EYVL L 351, 23.12.1997, s. 1 (3) EYVL L 63, 4.3.1998, s. 1 (4) EYVL L 343, 13.12.1997, s. 27 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
98/489/EY: Neuvoston päätös, tehty 6 päivänä heinäkuuta 1998, vuoden 1993 kansainvälisen kaakaosopimuksen tekemisestä yhteisön puolesta



Virallinen lehti nro L 220 , 07/08/1998 s. 0001 - 0024



NEUVOSTON PÄÄTÖS, tehty 6 päivänä heinäkuuta 1998, vuoden 1993 kansainvälisen kaakaosopimuksen tekemisestä yhteisön puolesta (98/489/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa, ottaa huomioon komission ehdotuksen, sekä katsoo, että yhteisö ja sen jäsenvaltiot ovat allekirjoittaneet vuoden 1993 kansainvälisen kaakaosopimuksen, yhteisö on kaakaota tuovana sopimuspuolena vuoden 1993 kansainvälisen kaakaosopimuksen allekirjoittamisesta ja väliaikaisesta soveltamisesta 7 päivänä helmikuuta 1994 tehdyn neuvoston päätöksen N:o 94/109/EY (1) mukaisesti ilmoittanut Yhdistyneiden Kansakuntien pääsihteerille aikovansa soveltaa sopimusta väliaikaisesti ennen kuin sen tekemiseen tarvittavat sisäiset menettelyt on saatettu päätökseen, useimmat yhteisön jäsenvaltiot ovat ilmoittaneet soveltavansa sopimusta väliaikaisesti ennen kuin ne yhdessä yhteisön kanssa suorittavat ratifioimis- ja hyväksymisasiakirjojen tallettamisen, ratifioimis- ja hyväksymismenettelyt ovat jäsenvaltioissa riittävän pitkällä, jotta ratifioimis- ja hyväksymisasiakirjat voidaan tallettaa yhdessä, ON PÄÄTTÄNYT SEURAAVAA: 1 artikla Vuoden 1993 kansainvälinen kaakaosopimus hyväksytään yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet tallettaa hyväksymisasiakirja yhteisön puolesta. Tehty Brysselissä 6 päivänä heinäkuuta 1998. Neuvoston puolesta R. EDLINGER Puheenjohtaja (1) EYVL L 52, 23.2.1994, s. 25. Suomen- ja ruotsinkielisen tekstin osalta katso asiak. 6866/98 (fis,s).